sagorsarker/bangla-wikipedia huggingface dataset:
আচার্য হরিহর

আচার্য হরিহর (৮ মার্চ ১৮৭৯ - ২১ ফেব্রুয়ারি ১৯৭১) উড়িষ্যার একজন মুক্তিযোদ্ধা, শিক্ষক এবং সমাজকর্মী ছিলেন। সত্যবাদী বন বিদ্যালয়ের শিক্ষক হিসাবে সত্যবাদীর সাহিত্যকর্মে তার সক্রিয় ও সফল অংশগ্রহণ ছিল। তিনি "ভগবদ্গীতা" এবং "শিশুদের সহজ প্রথম ব্যাকরণ" বইটি অনুবাদ করেছিলেন।
আচার্য হরিহর ৮ মার্চ ১৮৭৯ সালে পুরি জেলার দক্ষিগোপালার নিকটস্থ শ্রীরামচন্দ্রপুরে জন্মগ্রহণ করেন। তাঁর মাতার নাম শ্রদ্ধা দেবী এবং পিতার নাম মহাদেব ব্রহ্মা। তিনি চাহালি গ্রামে বাল্যশিক্ষা লাভ করেন এবং পরে পুরী জেলা বিদ্যালয়ে পড়াশোনা করেন। তারপর রাভেনসা কলেজ থেকে স্নাতক শেষ করে আইন অধ্যয়নের জন্য তিনি কলকাতায় যান। পণ্ডিত গোপবন্ধু দাস, পণ্ডিত নীলকণ্ঠ দাস প্রভৃতিগণ তাঁর শৈশবের বন্ধু ছিলেন।
আইন অধ্যয়ন করে কলকাতা থেকে ফিরে এসে তিনি পুরী জেলা বিদ্যালয়ে শিক্ষকতা শুরু করেন। তারপর নীলগরী গদজাত বিদ্যালয়ের শিক্ষক হন, পরবর্তীতে কটকের পাইরিমোহন একাডেমী স্কুলে শিক্ষকতা করেন। ততদিনে পণ্ডিত গোপবন্ধু দাস, পণ্ডিত নীলকণ্ঠ, গোদাবরীশ বাবু এবং নন্দকিশোর বাবু বন বিদ্যালয় প্রতিষ্ঠা করেন ও সেখানে তারা শিক্ষকতা শুরু করেন। আচার্য হরিহর ১৯২১ সালে বন বিদ্যালয়ের শিক্ষক হন। তিনি ছাত্রদের প্রিয় শিক্ষক ছিলেন এবং তারা তাঁকে 'আচার্য' বলে ডাকত। পরে আচার্য হরিহর "বিধবা আশ্রম" প্রতিষ্ঠা করেন।
তিনি ওড়িশায় ভারতের স্বাধীনতা সংগ্রামের কর্মকাণ্ডের সাথে যুক্ত ছিলেন। ১৯২২ সাল থেকে ১৯২৪ সাল পর্যন্ত তিনি স্বরাজ্য সংগ্রামের কারণে বন্দী ছিলেন। আচার্য হরিহর প্রেসিডেন্ট হিসাবে রাজনৈতিক কর্মীদের কেন্দ্রপাড়া সম্মেলনে অংশ নিয়েছিলেন। ১৯৩০ সালে লবণ সত্যগ্রহের সময় তিনি বালাসোর ইঞ্চুদির প্রধান ব্যক্তি হিসাবে গ্রেপ্তার হন। তিনি বনরা সেনা গঠন করেন। ১৯৪২ সালে তিনি ভারত ছাড় আন্দোলনে সক্রিয়ভাবে অংশগ্রহণ করেন। ১৯৪৬ সালে হাজারীবাগ কারাগারে বন্দি থাকাকালীন তিনি "ভাগবত গীতা" ওড়িয়া ভাষায় অনুবাদ করেন।
পাইরিমোহন একাডেমিতে কর্মরত থাকাকালীন, তিনি "শিশুর সহজ প্রথম ব্যাকরণ" নামে ইংরেজিতে একটি ব্যাকরণ গ্রন্থ রচনা করেছিলেন। মহাত্মা গান্ধীর দ্বারা অনুপ্রাণিত হয়ে তিনি সংঘ, আশ্রম, খাদী কেন্দ্র স্থাপন ও পরিচালনা করেছিলেন।
১৯৭১ সালের ২১ শে ফেব্রুয়ারি, ৯১ বছর বয়সে আচার্য হরিহর মৃত্যুবরণ করেন।
কামাল উদ্দিন হায়দার

কামাল উদ্দিন হায়দার বাংলাদেশের রংপুর জেলার রাজনীতিবিদ ও রংপুর-২ আসনের সাবেক সংসদ সদস্য।
কামাল উদ্দিন হায়দার রংপুর জেলায় জন্মগ্রহণ করেন।
কামাল উদ্দিন হায়দার ১৯৮৮ সালে অনুষ্ঠিত চতুর্থ জাতীয় সংসদ নির্বাচনে স্বতন্ত্র প্রার্থী হিসেবে রংপুর-২ আসন থেকে সংসদ সদস্য নির্বাচিত হয়েছিলেন।
আচার্য হরিহর আঞ্চলিক ক্যান্সার কেন্দ্র

আচার্য হরিহর আঞ্চলিক ক্যান্সার কেন্দ্র কটকে অবস্থিত একটি ক্যান্সার চিকিৎসা হাসপাতাল। এটি ভারতের ২৫টি স্বীকৃত আঞ্চলিক ক্যান্সার কেন্দ্রের একটি। ২ ফেব্রুয়ারি ১৯৮১ সালে এটি কাটকের এসসিবি মেডিকেল কলেজের রেডিওথেরাপি বিভাগ হিসাবে প্রতিষ্ঠিত হয়। পরে ২৪ এপ্রিল ১৯৮৪ সালে এটিকে স্বায়ত্তশাসিত সংস্থায় রূপান্তরিত করা হয়। এটি ওডিশা সরকার দ্বারা পরিচালিত একমাত্র ক্যান্সার পরিষেবা কেন্দ্র।
শ্রীলঙ্কার সংবাদপত্রের তালিকা

শ্রীলঙ্কার সংবাদপত্রের তালিকায় বর্তমানে শ্রীলঙ্কায় প্রতিটি দৈনিক ও অ-দৈনিক সংবাদ প্রকাশের তালিকা রয়েছে। তালিকায় দৈনিক বা অ-দৈনিক বিতরণ করা হয় এবং কে এটি প্রকাশ করে তা সম্পর্কিত তথ্য অন্তর্ভুক্ত রয়েছে। অনলাইনে প্রকাশিত সেই সংবাদপত্রগুলির ওয়েবসাইট দেওয়া আছে।
স্যার খাঁড়ি

স্যার ক্রিক (স্যার খাঁড়ি), মূলত বান গঙ্গা, ভারত ও পাকিস্তানের সীমান্তে সিন্ধু নদী বদ্বীপের জনশূন্য জলাভূমিতে একটি ৯৬ কিলোমিটার (৬০ মাইল) দীর্ঘ জোয়ারভাটাযুক্ত মোহনা বা খাঁড়ি। খাঁড়িটি আরব সাগরে প্রবাহিত হয় এবং ভারতের গুজরাত রাজ্যকে পাকিস্তানের সিন্ধু প্রদেশ থেকে পৃথক করে। দীর্ঘদিনের ভারত-পাকিস্তান স্যার খাঁড়ি সীমান্ত বিরোধ "স্যার ক্রিকের মোহনা থেকে স্যার ক্রিকের শীর্ষ এবং স্যার ক্রিকের শীর্ষে পূর্ব দিক থেকে পশ্চিমাংশ প্রান্ত চিহ্নিত রেখার একটি বিন্দু পর্যন্ত" সীমা নির্ধারণ থেকে উৎপন্ন হয়। ১৯৬৮ সালের ট্রাইব্যুনাল অ্যাওয়ার্ড অনুসারে এই সীমাটি নির্বিঘ্নে নির্ধারণ করা হয়।
স্যার ক্রিক মূলত বান গঙ্গা নামে পরিচিত ছিল। এটি ব্রিটিশ রাজের প্রতিনিধি "স্যার ক্রিক" এর নামে নামকরণ করা হয়।
এই জলাভূমিটি রাসেলের ভাইপার এবং কাঁকড়াবিছেদের আবাসস্থল, যা সীমান্ত সৈন্যদের জীবনকে কঠিন করে তোলে। জুন থেকে সেপ্টেম্বরের মধ্যে বর্ষা মৌসুমে, খাঁড়িটি তার তীরে প্লাবিত হয় এবং তার চারপাশে নীচু লবণাক্ত সমতল ভূমিকে আবদ্ধ করে। শীত মৌসুমে, এই অঞ্চলে ফ্ল্যামিংগো এবং অন্যান্য পরিযায়ী পাখির আবাস হয়ে ওঠে। চব্বিশতম সমান্তরাল স্যার ক্রিকের উত্তর দিয়ে যায়। এলবিওডি, একটি খাল, যা স্যার ক্রিকের জলের প্রবাহে মিলিত হয়।
পাকিস্তানের পাশে স্যার ক্রিকের পশ্চিমে আরও কয়েকটি খাঁড়ি রয়েছে, যার বেশিরভাগ অংশ কেটি বন্দর দক্ষিণ বন্যজীবন অভয়ারণ্যের অংশ।
দ্য ডেইলি মিরর (শ্রীলঙ্কা)

ডেইলি মিরর একটি ইংরেজি-ভাষার দৈনিক সংবাদপত্র। এটি উইজিয়া নিউজপেপার কর্তৃক কলম্বো, শ্রীলঙ্কা থেকে প্রকাশিত। ১৯৯৬ সালে এটি প্রতিষ্ঠিত। এর রবিবারের সমকক্ষ "সানডে টাইমস"। আর্থিক বিষয় নিয়ে এর ভগিনী পত্রিকাটি হ'ল "ডেইলি এফটি"।
সিলন টুডে

সিলন টুডে একটি ইংরেজি ভাষার শ্রীলঙ্কার দৈনিক পত্রিকা যা সিলন নিউজপেপারস (প্রাইভেট) লিমিটেড কর্তৃক প্রকাশিত। এটি ২০১১ সালে প্রতিষ্ঠিত হয়েছিল এবং এটি কলম্বো থেকে প্রকাশিত হয়। এর ভগিনী পত্রিকাটি "মাওবিমা"। সিলন নিউজপেপারস (প্রাইভেট) লিমিটেডের মালিকানায় আছেন রাজনীতিবিদ তিরান অ্যালেস। পত্রিকার প্রথম সংস্করণ ১৮ নভেম্বর ২০১১-এ প্রকাশিত হয়েছিল। 
প্রধান সম্পাদক ললিথ আলাহাক্কুনকে ১৩ জুন ২০১২ এ বরখাস্ত করা হয়। তাঁর বদলি হিসাবে ইব্রাহিম ফ্রি মিডিয়া মুভমেন্ট (এফএমএম)-এর কোষাধ্যক্ষ, হানা ইব্রাহিমকে আনা হয়। ইব্রাহিম পরে ফ্রি মিডিয়া মুভমেন্ট (এফএমএম) থেকে পদত্যাগ করেন।
আ গালে লাগ জা (১৯৭৩-এর চলচ্চিত্র)

আ গালে লাগ জা () হচ্ছে ১৯৭৩ সালে মুক্তিপ্রাপ্ত একটি হিন্দি চলচ্চিত্র। খ্যাতিমান পরিচালক মনমোহন দেসাই চলচ্চিত্রটির পরিচালক ছিলেন, কাহিনী লিখেছিলেন তার স্ত্রী জীবনপ্রভা সহ কে.বি. পাঠক এবং প্রয়াগ রাজ। চলচ্চিত্রটির প্রধান চরিত্রে শশী কাপুর, শর্মিলা ঠাকুর এবং শত্রুঘ্ন সিনহা ছিলেন। চলচ্চিত্রটি ব্যবসাসফল ছিলো।
এই চলচ্চিত্রের একটি জনপ্রিয় গান রয়েছে আর সেটা হলো 'তেরা মুঝছে হ্যায় প্যাহলি কা নাতা কোই' - এই গানটির জন্য সুষমা শ্রেষ্ঠা শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন পেয়েছিলেন। চলচ্চিত্রটির জন্য এই একটি মাত্র ফিল্মফেয়ার পুরস্কারের মনোনয়ন ছিলো। চলচ্চিত্রটির সঙ্গীত পরিচালক রাহুল দেব বর্মণ, তার সুর করা গানগুলো দর্শকপ্রিয়তা পেয়েছিলো।
এই চলচ্চিত্রটি তেলুগু ভাষায় পুনঃনির্মিত হয়েছিলো 'মঞ্চি মানুষুলু' (১৯৭৪) নামে এবং তামিল ভাষার পুনর্নির্মিত সংস্করণের নাম ছিলো 'উতমন' (১৯৭৬)। ১৯৮০-এর দশকে সিংহলী ভাষায় পরিচালক সেন সমরসিংহ 'ইয়ালি হামুইয়েন্নাই' নামের যে চলচ্চিত্র বানান সেটি এই 'আ গালে লাগ জা'র কাহিনীর মতোই ছিলো। এছাড়া ১৯৭৭ সালের পাকিস্তানি চলচ্চিত্র 'আইনা' এবং ১৯৮৫ সালের হিন্দি চলচ্চিত্র 'পিয়ার ঝুকতা নেহি'ও 'আ গালে লাগ জা' থেকে অনুপ্রাণিত ছিলো।
সহির লধুয়ানভির গীতিতে চলচ্চিত্রটির সঙ্গীত পরিচালনা করেছিলেন রাহুল দেব বর্মণ। তার সুরারোপ করা গানগুলো মানুষের হৃদয় ছুঁয়ে গিয়েছিলো।
বদিউজ্জামান টুনু

বদিউজ্জামান টুনু (-২১ জুন ২০২০) বাংলাদেশের রাজশাহী জেলার বীর প্রতীক খেতাব প্রাপ্ত একজন মুক্তিযোদ্ধা ছিলেন।
বদিউজ্জামান টুনুর জন্ম ১৯২৯ সালে রাজশাহীর লক্ষ্মীপুর ঝাউতলা মোড়ের তার পৈতৃক বাড়িতে। তার পিতা আবদুল গফুর ও মাতা তাইসুন নেসা। তার স্ত্রী ফিরোজা বেগম। তার ২ ছেলে ৩ মেয়ে। এক ছেলে কানাডা প্রবাসী। আর এক মেয়ে অস্ট্রেলিয়া প্রবাসী। ২ মেয়ে ঢাকায় থাকেন। আর এক ছেলে থাকেন রাজশাহীর লক্ষ্মীপুর ঝাউতলা মোড়ের বাসায়।
বদিউজ্জামান টুনু ১৯৭১ সালে একটি ওষুধ কোম্পানিতে কর্মরত ছিলেন। তিনি মুক্তিযুদ্ধে ভারতে যুদ্ধের প্রশিক্ষণ নিয়ে ৭ নম্বর সেক্টরের বিভিন্ন এলাকায় গেরিলাযুদ্ধ ও সম্মুখযুদ্ধে সাহসীকতা প্রদর্শন করেন। মুক্তিযুদ্ধে সাহস ও বীরত্ব প্রদর্শনের জন্য তিনি বীর প্রতীক খেতাব পান।
২৫ মার্চ ১৯৭১ সালে পাকিস্তানি সেনাবাহিনী তার বড় ভাইয়ের দুই ছেলে, ছোট ভাই, ভগ্নিপতি ও ভাগ্নি জামাই নজমুল হককে হত্যা করে। (নজমুল হক পাকিস্তান জাতীয় পরিষদের এমএনএ (মেম্বার অব ন্যাশনাল অ্যাসেমব্লি) ছিলেন।)
বদিউজ্জামান টুনু ২১ জুন ২০২০ সালে রাজশাহী মেডিকেল কলেজ হাসপাতালে (রামেক) চিকিৎসাধীন অবস্থায় মৃত্যুবরণ করেন।
বদিউজ্জামান টুনুর স্ত্রীর নাম ফিরোজ বেগম। তিনি ১৯৮৬ সালে মহিলা সংরক্ষিত আসন থেকে সংসদ সদস্য নির্বাচিত হয়েছিলেন। ফিরোজা বেগম মুক্তিযুদ্ধের পরবর্তী সময়ে এখন নারী হৈতষী সমাজসেবী হিসেবে খ্যাতি অর্জন করেছিলেন।
দিভেইনা

দিভেইনা ( ) শ্রীলঙ্কার একটি সিংহলি ভাষার দৈনিক পত্রিকা। ১৯৮১ সালে উপালি উইজেওয়ার্ডেন কর্তৃক পত্রিকাটি প্রতিষ্ঠিত এবং উপালি নিউজপেপার এর প্রকাশিত। "দ্য আইল্যান্ড" এর একটি ভগিনী প্রকাশনা। দৈনিক পত্রিকাটির বর্তমান প্রচলন ১৫৬,০০০ অনুলিপি এবং এর রবিবারের সংস্করণ "রবিবার ডিভেইনার" প্রচলন ৩৪০,০০০ অনুলিপি। সিংহল বৌদ্ধ জাতীয়তাবাদী পার্টির প্রতি এই পত্রিকার একটা টান রয়েছে।
আত-তারিখুল কাবির

আত-তারিখুল কাবির বা তারিখুল কবির বা তারিখে কবির (আরবি :التاريخ الكبير - উর্দু: تاریخ کپیر) এটি ইসলামি বিশ্বে ইলমে হাদিসের গবেষণার জন্য রিজাল শাস্ত্রের ওপর রচিত একটি বিখ্যাত বই। এটি আরবি ভাষায় রচিত। গ্রন্থটি প্রণয়ন করেন বিখ্যাত ইসলামি সুন্নী পণ্ডিত প্রসিদ্ধ মুহাদ্দিস ও হাদিস বিশারদ ইমাম আবু আবদুল্লাহ মুহাম্মদ ইবন্ ইসমাইল আল-বুখারি (১৯৪ হি:- ২৫৬ হি:)। তিনি তার জীবনের আঠারটি বছর মদিনায় মসজিদে নববিতে অবস্থানকালে চাঁদনী রাতগুলোতে প্রিয় নাবি মুহাম্মাদ সল্লাল্লাহু আলাইহি ওয়াসাল্লামের পবিত্র রওজার পাশে বসে গ্রন্থটি রচনা করেছিলেন। এ মর্মে ইমাম বুখারি নিজেই বলেন :
আমি এ গ্রন্থটি জ্যোৎস্না রাতগুলোতে রাসুলুল্লাহ সাল্লাল্লাহু আলাইহি ওয়া আলিহি ওয়া সাল্লাম-এর কবরের পাশে বসে রচনা করেছি ।
"আত-তারিখুল কাবির" গ্রন্থটিতে সাহাবিদের যুগ থেকে ইমাম বুখারির যুগ পর্যন্ত চল্লিশ হাজারের অধিক রাবীর জীবনী আলোচিত হয়েছে। এতে সিকাহ ও গায়র সিকাহ এবং নারী ও পুরুষ সহ সকল ধরনের রাবীই অন্তর্ভুক্ত রয়েছেন। এ সকল ব্যক্তিদের সার্বিক অবস্থা আলোচনা করা হয়েছে এ গ্রন্থটিতে। হাদিস বিশেষজ্ঞদের মধ্যে কেউ কেউ এই গ্রন্থটির পাদটীকাও লিখেছেন এর মধ্যে মুসলিম ইবনে কাসিমের পাদটীকা সুপরিচিত।
নালতার উপত্যকা

নালতার উপত্যকা (উর্দু:وادی نلتر) পাকিস্তানের গিলগিত-বালতিস্তান এলাকার গিলগিত, হানজা ও নোমালের কাছাকাছি একটি উপত্যকা। নালতার গিলগিত থেকে দূরে। এবং জিপ দ্বারা সেখানে পৌঁছানো যায়। নালতার এটার চমকপ্রদ পর্বতের সুন্দর চিত্রানুগ দৃশ্যের জন্য একটি বনাঞ্চল হিসেবে পরিচিত।
নালতার স্কাই রিসোর্টে স্কাই প্রতিযোগিতা অনুষ্ঠিত হয়। নালতার বালা এবং নালতার পাইন নালতার উপত্যকার দুটি গ্রাম। গিলগিত থেকে নালতার পাইন ও নালতার বালা দূরত্বে অবস্থিত। শকিনালতার উপত্যকা ও গিলগিতের মধ্যখানে নোমাল হিসেবে পরিচিত একটি প্রধান গ্রাম রয়েছে। 'সিল্ক রুট' থেকে 'চীন' পর্যন্ত একটি রোড নোমাল থেকে গিয়েছে।
লাকবিমা

লাকবিমা শ্রীলঙ্কার একটি সিংহল ভাষার সংবাদপত্র যা সুমথি নিউজ পেপার্স লিমিটেডের মালিকানাধীন ছিল। সংগঠনের চেয়ারমেন হলেন প্রয়াত ডি ডাব্লিউ সুমথিপালার স্ত্রী মিলেনা সুমথিবালা। এই পত্রিকার ইংরেজি সংস্করণ "লাকবিমা নিউজ"। এটি ১৯৯৪ সালে প্রতিষ্ঠিত হয়েছিল। 
পত্রিকায় স্থানীয়, বিদেশী, খেলাধুলা এবং বিনোদনমূলক সংবাদ অন্তর্ভুক্ত রয়েছে। লাকবিমা নিউজ পেপার্স বার্ষিক 'সুমথি টেলিড্রামা পুরস্কার' অনুষ্ঠানের প্রধান স্পনসর।
মোহাম্মদ ইদ্রিস

মোহাম্মদ ইদ্রিস বাংলাদেশের চট্টগ্রাম জেলার রাজনীতিবিদ, মুক্তিযোদ্ধা ও চট্টগ্রাম-১২ আসনের সাবেক সংসদ সদস্য।
মোহাম্মদ ইদ্রিস চট্টগ্রাম জেলায় জন্মগ্রহণ করেন।
মোহাম্মদ ইদ্রিস একজন মুক্তিযোদ্ধা ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি চট্টগ্রাম-১২ আসন থেকে বাংলাদেশ আওয়ামী লীগের মনোনয়ন নিয়ে সংসদ সদস্য নির্বাচিত হয়েছিলেন।
শাহাদত হোসেন চৌধুরী

শাহাদত হোসেন চৌধুরী বাংলাদেশের চট্টগ্রাম জেলার রাজনীতিবিদ, আইনজীবী ও চট্টগ্রাম-১২ আসনের সাবেক সংসদ সদস্য।
শাহাদত হোসেন চৌধুরী চট্টগ্রাম জেলায় জন্মগ্রহণ করেন।
শাহাদত হোসেন চৌধুরী একজন আইনজীবী। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে চট্টগ্রাম-১২ আসন থেকে সংসদ সদস্য নির্বাচিত হয়েছিলেন।
শাহ-ই-জাহান চৌধুরী

শাহ-ই-জাহান চৌধুরী বাংলাদেশের চট্টগ্রাম জেলার রাজনীতিবিদ, মুক্তিযোদ্ধা ও তৎকালীন চট্টগ্রাম-১৫ আসনের সাবেক সংসদ সদস্য।
শাহ-ই-জাহান চৌধুরী সালে চট্টগ্রাম জেলার বাঁশখালীতে জন্মগ্রহণ করেন।
শাহ ই জাহান চৌধুরী একজন মুক্তিযোদ্ধা ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে চট্টগ্রাম-১২ আসণ থেকে তিনি সংসদ সদস্য নির্বাচিত হয়েছিলেন।
মুখতার আহমদ

মুখতার আহমদ (৩১ আগস্ট ১৯৪৩-২১ অক্টোবর ২০০৬) বাংলাদেশের চট্টগ্রাম জেলার রাজনীতিবিদ, মুক্তিযোদ্ধা ও চট্টগ্রাম-১২ আসনের সাবেক সংসদ সদস্য।
মুখতার আহমদ ৩১ আগস্ট ১৯৪৩ সালে চট্টগ্রাম জেলার বাঁশখালীর সাধনপুর ইউনিয়নের রাতাখোর্দ্দ মোজাফফরাবাদ গ্রামে জন্মগ্রহণ করেন।
মুখতার আহমদ ১৯৬২ সালে রাজনীতিতে যোগদেন। গোপন সংগঠন (নিউক্লিয়ার্স) চট্টগ্রামের তিনি সদস্য নির্বাচিত হন। তিনি মুক্তিযোদ্ধা ছিলেন। ১ নম্বর সেক্টরে তিনি বাঁশখালী, আনোয়ারা ও কুতুবদিয়ার আঞ্চলিক অধিনায়ক ছিলেন।
তিনি ১৯৮৮ সালের চতুর্থ জাতীয় সংসদ নির্বাচনে জাতীয় সমাজতান্ত্রিক দলের প্রার্থী হিসেবে চট্টগ্রাম-১২ আসন থেকে সংসদ সদস্য নির্বাচিত হয়েছিলেন।
তিনি ১৯৭৩ সালের প্রথম জাতীয় সংসদ নির্বাচনে চট্টগ্রাম-১৫ আসন থেকে জাতীয় সমাজতান্ত্রিক দলের প্রার্থী হিসেবে শাহ-ই-জাহান চৌধুরীর কাছে পরাজিত হয়েছিলেন।
১৯৯২ সালে তিনি পুনরায় বাংলাদেশ আওয়ামী লীগে যোগদিয়ে চট্টগ্রাম দক্ষিণ জেলার সদস্য হিসেবে দায়িত্ব পালন করেন।
মুখতার আহমদ ২১ অক্টোবর ২০০৬ সালে চট্টগ্রামে মৃত্যুবরণ করেন।
দ্য আইল্যান্ড (শ্রীলঙ্কা)

দ্য আইল্যান্ড শ্রীলঙ্কার একটি ইংরেজি ভাষার দৈনিক পত্রিকা। ১৯৮১ সালে উপালি উইজেওয়ার্ডেন কর্তৃক পত্রিকাটি প্রতিষ্ঠিত এবং উপালি নিউজপেপার এর প্রকাশিত। "দিভেইনা" এর একটি ভগিনী প্রকাশনা। দৈনিক পত্রিকাটির বর্তমান প্রচলন ৭০,০০০ অনুলিপি এবং এর রবিবারের সংস্করণ "রবিবার ডিভেইনার" প্রচলন ১০৩,০০০ অনুলিপি। শ্রীলঙ্কা ফ্রিডম পার্টির প্রতি এই পত্রিকার একটা টান রয়েছে।
বেনিতো রামান

বেনিতো রামান (; জন্ম: ৭ নভেম্বর ১৯৯৪) হলেন খেন্টে জন্মগ্রহণকারী একজন বেলজীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগায় শালকে ০৪ এবং বেলজিয়াম জাতীয় ফুটবল দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পাশের আক্রমণভাগের খেলোয়াড় হিসেবে খেললেও মাঝেমধ্যে ডান পাশের আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।
১৯৯৮–৯৯ মৌসুমে, বেলজীয় ফুটবল ক্লাব সের্ক্লে মেলের যুব পর্যায়ের হয়ে খেলার মাধ্যমে রামান ফুটবল জগতে প্রবেশ করেন; অতঃপর তিনি এসকে মুঙ্কজালম এবং খেন্টের মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০১১–১২ মৌসুমে, খেন্টের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, যেখানে তিনি ৪ মৌসুম অতিবাহিত করেছেন; এই ক্লাবের হয়ে তিনি ৫৫ ম্যাচে ১১টি গোল করেছেন। খেন্টের সাথে চুক্তিবদ্ধ থাকাকালীন তিনি বেরস্খট, কট্রেইক এবং সিন্ট-ট্রইডেন্সের হয়ে ধারে খেলেছেন। পরবর্তীতে তিনি স্ট্যান্ডার্ড লিয়েজ এবং ফর্টুনা ডুসেলডর্ফের হয়ে খেলেছেন। ২০১৯–২০ মৌসুমে, তিনি ৬.৫০ মিলিয়ন ইউরোর বিনিময়ে ডুসেলডর্ফ হতে ধারে জার্মান ফুটবল ক্লাব শালকে ০৪-এ যোগদান করেছেন।
দলগতভাবে, ঘরোয়া ফুটবলে, রামান এপর্যন্ত ৩টি শিরোপা জয়লাভ করেছেন, যার মধ্যে ২টি খেন্টের হয়ে এবং ১টি ডুসেলডর্ফের হয়ে জয়লাভ করেছেন।
কেন্দ্রীয় সশস্ত্র পুলিশ বাহিনী

কেন্দ্রীয় সশস্ত্র পুলিশ বাহিনী ভারত সরকারের স্বরাষ্ট্র মন্ত্রক অধীনস্থ অভিন্ন নিরাপত্তা বাহিনী। মূলত জাতীয় নিরাপত্তা রক্ষা এই বাহিনীর কর্তব্য।
ইন্দো-তিব্বত সীমান্ত পুলিশ মূলত প্রকৃত নিয়ন্ত্রণ রেখা বরাবর ভারত-চীন সীমান্তে প্রহরার জন্য নিয়োজিত হয়। উত্তরের কারাকোরাম গিরিপথ থেকে পূর্বের দিফু পাস পর্যন্ত ৩৪৮৮ কিমি বিস্তৃত। এই বাহিনীর সদস্য সংখ্যা প্রায় ৮৯,৪৩২।
চীন-ভারত যুদ্ধ-এর সময় এই বাহিনী গড়ে তোলা হয়।
উত্তর অঞ্চল

নর্দার্ন টেরিটরি বা উত্তর অঞ্চল (এনটি; আনুষ্ঠানিকভাবে অস্ট্রেলিয়ার উত্তর অঞ্চল ) অস্ট্রেলিয়ার মধ্য ও মধ্য উত্তরের একটি অঞ্চল। এটির পশ্চিমে পশ্চিম অস্ট্রেলিয়া (১২৯তম মেরিডিয়ান পূর্ব), দক্ষিণে দক্ষিণ অস্ট্রেলিয়া (২৬তম সমান্তরাল দক্ষিণ) এবং পূর্বে কুইন্সল্যান্ড (১৩৮তম মেরিডিয়ান পূর্বে) এর সাথে সীমানা রয়েছে। এই অঞ্চলটির উত্তরে তিমুর সাগর, আরাফুরা সাগর এবং কার্পেন্টারিয়া উপসাগরসহ পশ্চিম নিউ গিনি এবং ইন্দোনেশিয়া দ্বীপমালার অন্যান্য দ্বীপগুলি রয়েছে। এনটি ১৩,৪৯,১২৯ বর্গকিলোমিটার (৫,২০,৯০২ বর্গ মাইল) জুড়ে বিস্তৃত। এটি তৃতীয় বৃহত্তম অস্ট্রেলীয় ফেডারাল বিভাগ এবং বিশ্বের ১১তম বৃহত্তম দেশ উপবিভাগ। এটি মাত্র ২,৪৪ ,৭৬১ জন লোকসংখ্যা রয়েছে যা অস্ট্রেলিয়ার কম জনবহুল এলাকার একটি, তাসমানিয়ার তুলনায় অর্ধেকেরও কম লোক এখানে বসবাস করে।
উত্তর অঞ্চলের প্রত্নতাত্ত্বিক ইতিহাস ৪০,০০০ বছর আগে শুরু হয়, যখন আদিবাসী অস্ট্রেলীয় অঞ্চলটিতে বসতি স্থাপন করে। মাকাসান ব্যবসায়ীরা কমপক্ষে আঠারো শতক থেকে টেপাংয়ের জন্য উত্তর অঞ্চলের আদিবাসীদের সাথে বাণিজ্য শুরু করে। ১৭ম শতাব্দীতে ইউরোপীয়রা এই অঞ্চলে আসে। ব্রিটিশরা হল প্রথম ইউরোপীয় যারা উপকূলীয় অঞ্চলগুলিকে বসতি স্থাপনের চেষ্টা করে। বসতি স্থাপনের তিনটি ব্যর্থ প্রচেষ্টার (১৮২৪-২৮, ১৮৩৮–৪৯, এবং ১৮৬৪–৬৬) পরে, ১৮৬৯ সালে পোর্ট ডারউইনে একটি বসতি স্থাপনের মাধ্যমে তাঁরা সাফল্য অর্জন করে। বর্তমানে এটির অর্থনীতি পর্যটন, বিশেষত টপ এন্ডের কাকাডু জাতীয় উদ্যান ও মধ্য অস্ট্রেলিয়ায় উলুয়ু-কাটা তজুনা জাতীয় উদ্যান (আয়ার্স রক) এবং খনির উপর নির্ভরশীল।
এটির রাজধানী এবং বৃহত্তম শহর ডারউইন। জনসংখ্যা উপকূলীয় অঞ্চলে এবং স্টুয়ার্ট হাইওয়ে বরাবর কেন্দ্রীভূত। অন্যান্য প্রধান বসতিগুলি হ'ল (আকার অনুসারে) পামারস্টন, অ্যালিস স্প্রিংস, ক্যাথরিন, নুলুনবুয় এবং টেন্যান্ট খাঁড়ি। উত্তর অঞ্চলের বাসিন্দারা প্রায়শই কেবল "টেরিটরিয়ানস" হিসাবে এবং পুরোপুরি ভাবে "নর্দার্ন টেরিটরিয়ানস" বা আরও অনানুষ্ঠানিকভাবে "টপ এন্ডার্স" এবং "সেন্ট্রালিয়ানস" নামে পরিচিত।
দ্য নেশন (শ্রীলঙ্কা)

দ্য নেশন শ্রীলঙ্কার একটি সাপ্তাহিক ইংরেজি ভাষার সংবাদপত্র। এটি প্রতি রবিবার রিভিরা মিডিয়া কর্পোরেশন (প্রাইভেট) লিমিটেড দ্বারা প্রকাশিত হয়। "রিভিরা" এর একটি ভগিনী পত্রিকা। "দ্য নেশন" ২০০৬ সালে প্রতিষ্ঠিত হয়েছিল। এটি প্রতি সংখ্যার প্রচলন ১৩২,০০০ অনুলিপি এবং ২০১২ সালের আনুমানিক পাঠকসংখ্যা ৬৬২,০০০ পত্রিকাটি রাজনীতি, ক্রীড়া, ব্যবসা এবং বিশ্বের খবরাখবর নিয়ে আসে। দ্য নেশন পত্রিকার প্রধান সম্পাদক হলেন মালিন্দা সেনেভির্তনে। "উইকএন্ড নেশন" শিরোনামে দ্য নেশন পত্রিকার "সপ্তাহান্তিক সংস্করণ" রয়েছে।
মাওবিমা

মাওবিমা (অর্থ- মাতৃভূমি) একটি সাপ্তাহিক সিংহল ভাষার সংবাদপত্র যা শ্রীলঙ্কা সম্পর্কিত সংবাদ, চিঠিপত্র, নিবন্ধ এবং বৈশিষ্ট্য প্রকাশ করে।
ইরানে নারী

ইরানে নারীরা ১৯৭৯ সালের ইসলামী বিপ্লবের আগে পশ্চিমা ভাবধারার পোশাক পরার সুযোগ পেতেন। কিন্তু ১৯৭৯ সালে বিপ্লব আসার পর ইরানে নারীদের ওপর ইসলামী জীবনধারা চালু হয়।
ইসলামী বিপ্লবের পর থেকে ইরানি নারীরা শিক্ষা ক্ষেত্রে ব্যাপক অগ্রগতি লাভ করেন, তাদের বিদ্যালয় থেকে বিশ্ববিদ্যালয় পর্যন্ত তুমুল মেধার স্বাক্ষর রাখতে দেখা যায়, এসবই সম্ভব হয় ইরানে ইসলামী শাসনের কারণে। ইসলামী বিপ্লব হয়েছিলো ১৯৭৯ সালে, এর ১০ বছরের মাথায় ইরানে নারীদের শিক্ষার ক্ষেত্রে অগ্রগতি বেড়ে দাঁড়ায় ৪০ গুণ। ইরানে নারীদের প্রকাশ্যে রাস্তায় হিজাব পরা বাধ্যতামূলক, রাস্তায় ঘোরাফেরা করার স্বাধীনতা ইরানি নারীদের আছে তবে তাদের মাথায় হিজাব রাখা বাধ্যতামূলক। ইরানে ইসলামী বিপ্লবের আগে নারীরা পশ্চিমা পোশাক পরতেন যা ছিলো অশালীন কিন্তু ইসলামী শাসন আসার পর থেকে তারা শালীন পোশাক পরা শুরু করেন।
ইরানে শিক্ষা ক্ষেত্রে নারী এবং পুরুষের মধ্যে কোনো বৈষম্য নেই। তবে বিদ্যালয় সহ অন্যান্য শিক্ষা প্রতিষ্ঠানে বড় ধরনের যৌন বিভাজন লক্ষ্য করা যায়, এটা করা হয় ছেলেমেয়েরা যাতে অনৈতিক যৌনকর্মে না জড়ায়, দেশের সব জায়গাতেই লিঙ্গ বিভাজন নীতি রয়েছে; নারী এবং পুরুষের মধ্যকার বন্ধুত্ব ছোটোবেলা থেকেই রাষ্ট্রীয় এবং সামাজিকভাবে নিরুৎসাহিত করা হয়, প্রাপ্তবয়স্ক হলে এটার উপরে নিষেধাজ্ঞাও দেখা যায় কঠোরভাবে। ইসলামী বিপ্লবের আগে ইরানের নারীরা কর্মক্ষেত্রে ঢুকতে পারতেন খুব কম হারেই, নারীদের মাত্র সাড়ে ৪ শতাংশ ১৯৭০-এর দশকে কর্মক্ষেত্রে ঢুকতে পারতো, ইসলামী বিপ্লবের পর নারীদের জন্য নতুন নীতি প্রণীত হয়, নারীরা আগের তুলনায় শিক্ষিত এবং কর্মজীবী হবার সুযোগ ভালো করে পেতে থাকেন, ২০০৯ সালে হিসেব অনুযায়ী ইরানের ৩১ শতাংশ নারী কর্মজীবী ছিলেন। সমাজে প্রেম করে বিয়ে করা যায় তবে বিয়ের আগে প্রেমিক-প্রেমিকারা যৌনক্রিয়ায় জড়ালে জেল-জরিমানার শিকার হতে পারে এবং অধিকাংশ ক্ষেত্রে হয়ও আর তাই ইরানের সমাজে প্রেম করে বিয়ে করাটা খুব একটা দেখা যায়না। পশ্চিমা ধাচে প্রেম করা ইরানে রাষ্ট্রীয় এবং সামাজিকভাবে কড়াকড়িভাবে নিষেধ।
প্রখ্যাত ফরাসি দার্শনিক মিশেল ফুকো (যিনি ১৯৮৪ সালে মারা যান) ইরানের ইসলামী বিপ্লবকে সমর্থন দিয়ে বলছিলেন,
মিশেল ফুকো ইরানের নারীদের যারা ইসলামী শাসনের পক্ষে মিছিল দিয়েছিলেন তাদের পক্ষে কথা বলেছিলেন, তিনি এসময় কালে ইরান সফরও করেছিলেন।
মাহশা আমিনী নামে একজন নারীকে ইরানের ধর্মীয় পুলিশ হিজাব না পরার অপরাধে গ্রেপ্তার করে। পরে পুলিশের অধীনে থাকাবস্থায় সে মারা যায়। মাহশাকে নির্যাতনের ভিডিও ছড়িয়ে পরলে ইরান ও বিশ্বব্যাপী হিজাববিরোধী আন্দোলন শুরু হয়। আন্দোলনটি সেপ্টেম্বর ২০২২ এর দিকে শুরু হয়, তবে সেপ্টেম্বর ২০২৩ এর দিকে এসে আন্দোলন পুরোপুরি বন্ধ হয়ে যায়। এই আন্দোলন ইসলামি শাসনব্যবস্থার ইরানের অন্যতম বড় আন্দোলন ছিলো।
ফাতমা সামৌরা

ফাতমা সাম্বা ডিউফ সামৌরা (জন্ম: ৯ সেপ্টেম্বর ১৯৬২) হলেন একজন প্রাক্তন সেনেগালি কূটনীতিক ও জেষ্ঠ নির্বাহী। ২০১৬ সালের ১৩ মে তিনি ফিফা প্রেসিডেন্ট জিয়ান্নি ইনফান্তিনো কর্তৃক ফিফার সেক্রেটারি জেনারেল নিযুক্ত হন এবং একই বছরের ২০ জুন দায়িত্ব গ্রহণ করেন। সামৌরা ফিফার প্রথম নারী সেক্রেটারি জেনারেল। এর আগে তিনি জাতিসংঘে বিভিন্ন পদে কাজ করেছিলেন। ২০১৮ সালে ফোর্বস তাদের আন্তর্জাতিক ক্রীড়াঙ্গনের সবচেয়ে শক্তিশালী নারীদের মধ্যে তাকে ১ নাম্বারে রাখে এবং বিবিসি তাদের ১০০ নারীর তালিকায়ও তাকে রেখেছে।
১৯৯৫ সালে জাতিসংঘের বিশ্ব খাদ্য কর্মসূচিতে (ডব্লিউএফপি) যোগদানের পর, সামৌরা জিবুতি এবং ক্যামেরুনে কান্ট্রি ডিরেক্টর হিসেবে কাজ করেছেন। এছাড়াও তিনি রোমের ডব্লিউএফপির সদর দফতরেও কাজ করেছেন। তিনি কসোভো, লাইবেরিয়া, নিকারাগুয়া, সিয়েরা লিওন ও পূর্ব তিমুর সহ বেশ কিছু দেশে জরুরি ও জটিল সময়ে অবস্থান করেছিলেন।
২০০৭ সালের ১ নভেম্বর জাতিসংঘের মহাসচিব বান কি মুন, মানবিক বিষয়ক আন্ডার সেক্রেটারি জেনারেল জন হোলমেসের পরামর্শে সামৌরাকে পূর্ব চাদের জন্য উপ মানবিক সমন্বয়কারী নিয়োগ করেছিলেন। তিনি আবেচি শহরে দায়িত্ব পালন করেন, যা সুদানের দারফুর অমীমাংসিত অঞ্চলের সীমান্ত থেকে মাত্র ৮০ কিলোমিটার পশ্চিমে। চাদে বর্তমানে ২৮০,০০০ এরও বেশি শরণার্থী এবং ১৭০,০০০ এরও বেশি অভ্যন্তরীণ বাস্তুচ্যুত ব্যক্তি (আইডিপি) রয়েছে, তাদের বেশিরভাগ পূর্ব অঞ্চলের এবং তাদের পূর্নবাসন কাজ করার জন্য তাকে দায়িত্ব দেওয়া হয়েছিলো। পূর্ব চাদে কর্মরত সাতটি জাতিসংঘের সংস্থা এবং ৪০ টিরও বেশি বেসরকারি সংস্থার (এনজিও) সমন্বয়ে গঠিত একটি দলকে সহায়তা এবং দিকনির্দেশনা প্রদান করা তার কাজের অন্তর্ভুক্ত ছিল।
২০১৬ সালের জুন মাস থেকে তিনি সংগঠনের বাণিজ্যিক ও কার্যকরী বিষয়ের সকল কর্মকাণ্ড তত্বাবধানের জন্য দায়ী ফিফা মহাসচিবের দায়িত্ব পালন করছেন। তিনি দুর্নীতির দায়ে অভিযুক্ত মার্কাস কাটনারের স্থলাভিষিক্ত হন।
লঙ্কাদীপা

লঙ্কাদীপা () শ্রীলঙ্কার একটি সিংহল ভাষার দৈনিক সংবাদপত্র যা উইজিয়া নিউজপেপার্সের মালিকানাধীন। এটি ১৯৯১ সালে প্রতিষ্ঠিত হয়েছিল। সংগঠনের চেয়ারম্যান হলেন, ডি আর উইজেওয়ার্ডেনারের ছেলে রঞ্জিত উইজওয়ার্ডেনা। সংবাদপত্রে রাজনীতি, খেলাধুলা, বিনোদন এবং সামরিক বিষয় প্রকাশিত হয়। রবিবারে "আইরিডা লঙ্কাদীপা" নামে সপ্তাহান্তের পত্রিকা প্রকাশিত হয়।
শ্রীলঙ্কার সর্বাধিক জনপ্রিয় সপ্তাহান্তের সংবাদপত্র হিসাবে আইরিদা লঙ্কাদীপা স্লিম-নীলসন পিপলস পুরস্কার জিতেছে ২০০৬, ২০০৭, ২০০৮ এবং ২০১০ সালে। এর ভগিনী পত্রিকা "সানডে টাইমস", "দ্য ডেইলি মিরর" এবং "তামিল মিরর"। দৈনিক লঙ্কাদীপার গড় সঞ্চালন রয়েছে ১৫০,০০০ এবং এর রবিবারের সংস্করণের সঞ্চালন ৩৫০,০০০।
সিলুমিনা

সিলুমিনা () শ্রীলঙ্কার একটি সিংহল ভাষার সাপ্তাহিক সংবাদপত্র। এটি সরকারি মালিকানাধীন অ্যাসোসিয়েটেড নিউজপেপারস সিলন লিমিটেড (লেক হাউস) দ্বারা প্রকাশিত। পত্রিকাটি ১৯৩০ সালে প্রকাশ শুরু হয়, এর প্রতিষ্ঠাতা ছিলেন ডি আর উইজেওয়ার্দেনা। এটির সঞ্চালন বর্তমানে ২৬৫,০০০। মার্টিন বিক্রমাসিংহের মতো বিখ্যাত উপন্যাসিকরা এর সম্পাদক হিসাবে দায়িত্ব পালন করেছেন। বর্তমান সম্পাদক হলেন লক্ষ্মণ পিয়াসেনা।
রমেশ সাক্সেনা

রমেশ চন্দ সাক্সেনা (; ; জন্ম: ২০ সেপ্টেম্বর, ১৯৪৪ - মৃত্যু: ১৬ আগস্ট, ২০১১) তৎকালীন ব্রিটিশ ভারতের দিল্লি এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে দিল্লি দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শী ছিলেন রমেশ সাক্সেনা।
কিশোর অবস্থায় ক্রিকেটের প্রতি তার গভীর অনুরাগ লক্ষ্য করা যায়। মাঝারিসারিতে ব্যাটিং করতেন। অনেকগুলো বছর দিল্লি দলের প্রধান চালিকাশক্তির ভূমিকায় ছিলেন। মাঝে-মধ্যে লেগ ব্রেক বোলিং করতেন ও কভার অঞ্চলে দূর্দান্ত ফিল্ডারের ভূমিকায় অবতীর্ণ হতেন। ১৯৬০-৬১ মৌসুম থেকে ১৯৮১-৮২ মৌসুম পর্যন্ত রমেশ সাক্সেনা’র প্রথম-শ্রেণীর খেলোয়াড়ী জীবন চলমান ছিল।
১৯৬০-৬১ মৌসুমে মাত্র ১৬ বছর বয়সে দিল্লির সদস্যরূপে দক্ষিণ পাঞ্জাবের বিপক্ষে রঞ্জী ট্রফির খেলায় অভিষেক পর্ব সম্পন্ন হয় রমেশ সাক্সেনা’র। প্রথম ইনিংসে তিনি অপরাজিত ১১৩ রান তুলেন। ১৯৬৫-৬৬ মৌসুম পর্যন্ত দিল্লি দলের পক্ষে খেলতে থাকেন। এরপর, বিহার দলের সদস্য হন। এ দলটিতে ১৯৬৬-৬৭ মৌসুম থেকে ১৯৮১-৮২ মৌসুম পর্যন্ত খেলেন। এছাড়াও, দিলীপ ট্রফিতে উত্তর অঞ্চল ও পূর্ব অঞ্চলের প্রতিনিধিত্ব করেন। ১৯৬৯-৭০ মৌসুমে প্রতিপক্ষ আসামের বিপক্ষে বিহারের সদস্যরূপে ২০২ রানের অপরাজিত ইনিংস খেলেন। পরবর্তীতে এ ইনিংসটিই তার ব্যক্তিগত সর্বোচ্চ প্রথম-শ্রেণীর রান হিসেবে চিত্রিত হয়। এক পর্যায়ে ভারতের অন্যতম সেরা স্পিন বোলারের মর্যাদা প্রাপ্ত হন।
পাঁচ মৌসুম বিহার দলের অধিনায়কের দায়িত্বে ছিলেন। এছাড়াও, দিলীপ ট্রফিতে কয়েকটি খেলায় পূর্ব অঞ্চল দলকে নেতৃত্ব দেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন রমেশ সাক্সেনা। ৮ জুন, ১৯৬৭ তারিখে লিডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৬৭ সালে মাঝারিসারির সংরক্ষিত ব্যাটসম্যান হিসেবে দলের সাথে ইংল্যান্ড গমন করেন। লিডসে স্বাগতিক ইংল্যান্ডের বিপক্ষে ভারতের সদস্যরূপে টেস্ট ক্রিকেটে অভিষেক ঘটে রমেশ সাক্সেনা’র। সিরিজের প্রথম টেস্টে জিওফ্রে বয়কটের অপরাজিত ২৪৬ রানের কল্যাণে ইংল্যান্ড দল তাদের প্রথম ইনিংসে ৫৫০/৪ তুলে ইনিংস ঘোষণা করে। সাক্সেনা দুই ওভার বোলিং করার সুযোগ পেলেও কোন উইকেট পাননি। এরপর তিনি ব্যাট হাতে ফারুক ইঞ্জিনিয়ারের সাথে ব্যাটিং উদ্বোধনে নামেন। তিনি মাত্র ৯ রান তুলতে পেরেছিলেন। ভারত দল মাত্র ১৬৪ রানে গুটিয়ে যায় ও ফলো-অনের কবলে পড়ে। দ্বিতীয় ইনিংসে ভারতের ব্যাটিংয়ে মান বেশ উত্তরণ ঘটে। ৫১০ রান তুলে সফরকারীরা। এ পর্যায়ে তিনি সাত নম্বরে ব্যাটিংয়ে নেমে মাত্র ১৬ রান তুলেন। ইংল্যান্ড দল ছয় উইকেটে জয়লাভ করে। প্রথম-শ্রেণীর খেলাগুলো থেকে এ সফরে ২৩.৮০ গড়ে ২৩৮ রান তুলেন।
ঐ বছরের শেষদিকে ভারত দলের সাথে অস্ট্রেলিয়া ও নিউজিল্যান্ড গমন করেন। তবে, আট টেস্টের কোনটিতেই তাকে খেলানো হয়নি। সেখানে সাধারণমানের খেলা উপহার দিয়েছিলেন তিনি।
ক্রিকেট খেলা থেকে অবসর গ্রহণের পর বিহার ঝাড়খণ্ড ক্রিকেট সংস্থার সম্পাদকের দায়িত্ব পালন করেছিলেন। ১৯৮০-এর দশকে রমেশ সাক্সেনা ভারতের টেস্ট দল নির্বাচকের দায়িত্ব পালন করেছিলেন।
স্ট্রোকে আক্রান্ত ও অসুস্থ হলে তাকে হাসপাতালে প্রেরণ করা হয়। অতঃপর, ১৬ আগস্ট, ২০১১ তারিখে ৬৬ বছর বয়সে জামশেদপুর এলাকায় টাটা মেইন হাসপাতালে রমেশ সাক্সেনা’র দেহাবসান ঘটে। মৃত্যুকাল স্ত্রী ও দুই পুত্র সন্তান রেখে যান।
রাভায়া

রাভায়া () হল শ্রীলঙ্কার সিংহলী ভাষার একটি সংবাদপত্র। যার প্রকাশক ভিক্টর ইভান। ১৯৮৭ সালে প্রতিষ্ঠিত, পত্রিকার মূল রাজনৈতিক দৃষ্টিভঙ্গির জন্য পরিচিত। রাভায়া ১৯৯৪ সালে চন্দ্রিকা কুমারতুঙ্গার কট্টর সমর্থক ছিল। রাভায়া শ্রীলঙ্কার সামাজিক, রাজনৈতিক, সাংস্কৃতিক এবং বিচারিক দৃষ্টিভঙ্গির অপ্রচলিত বিশ্লেষণের একটা বুদ্ধিজীবী ফোরাম। ভিক্টর ইভান ইদানীং মহাত্মা গান্ধীর পথ নিয়েছে এবং শ্রীলঙ্কায় গান্ধীবাদ প্রয়োগের প্রক্রিয়াধীন রয়েছে।
ছোট উদয়পুর রাজ্য

ছোট উদয়পুর রাজ্য বা ছোট উদয়পুর ( ) ব্রিটিশ ভারতের একটি দেশীয় রাজ্য ছিল এবং ছোট উদয়পুর রাজ্যের শেষ শাসক ১৯৪৮ সালে ভারতীয় ইউনিয়নে যোগদানের জন্য স্বাক্ষর করেন। ছোট উদয়পুর পূর্ব গুজরাতের অপর দুইটি দেশীয় রাজ্য দেবগড় বাড়িয়া এবং রাজপিলা সাথে ইতিহাস করে নিয়েছে।
ছোট উদয়পুর দেশীয় রাজ্য ১৭৪৩ সালে রাওয়াল উদয়সিংজি, যিনি চম্পানের পাটাই রাওয়ালে বংশধর, প্রতিষ্ঠা করেন। 
এই রাজ্যটি রেওয়া কাথা এজেন্সির অধীনে একটি দ্বিতীয় শ্রেণির রাষ্ট্র ছিল এবং ১৯৪৮ সালের ১০ ই মার্চ ভারত ইউনিয়নের সাথে একীভূত হয়। এইচ এইচ ঐশ্বরিয়া প্রতাপ সিংহ চৌহান ছোট উদয়পুরের বর্তমান মহারাজা বীরেন্দ্র প্রতাপ সিং চৌহানের তৃতীয় পুত্র।
ম্যাক্স কিউ

ম্যাক্স কিউ () হচ্ছে এমন একটি অবস্থা যেখানে কোন একটি আকাশযানের বায়ুমন্ডলীয় উড্ডয়ন সর্বোচ্চ ডায়নামিক চাপে পৌঁছে। এই ডায়নামিক চাপ আকাশযানের ডিজাইনে একটি গুরুত্ব পুরণ ফ্যাক্টর কারণ আকাশযান/মহাকাশযানের এরোডাইনামিক গাঠনিক লোড এই ডায়নামিক চাপের সমানুপাতিক। এই ঘটনা আকাশযানের উড্ডয়ন এনভেলোপে সীমা আরোপ করতে পারে। 
এই ডায়নামিক চাপকে কিউ(ইংরেজি 'q' অক্ষর) দ্বারা প্রকাশ করা হয়,
গাণিতিকভাবে সমীকরণটি নিম্নরূপ-
formula_1.
এখানে 'রো' হচ্ছে স্থানীয় বায়ুর ঘনত্ব আর 'v' হচ্ছে আকাশযানের/মহাকাশযানের বেগ(velocity); এখানে এই ডায়নামিক চাপকে আকাশযানের /মহাকাশযানের সাপেক্ষ বায়ুর গতিশক্তির ঘনত্ব হিসেবে প্রকাশ করা যায়। একটি রকেটের ভূমি থেকে মহাশূন্যে যাওয়ার সাপেক্ষে ডায়নামিক চাপ হচ্ছে,
১।লিফট-অফ এর সময় শূন্য, এই সময় বায়ুর ঘনত্ব 'রো' অনেক উচ্চ কিন্তু যানের বেগ,v=0.
২। বায়ুমন্ডলের বাইরে শূন্য, যেখানে বায়ুর ঘনত্ব 'রো'=শূন্য, কিন্তু গতিবেগ 'v' অনেক উচ্চ।
৩। প্রদত্ত পরিমাপগুলোর ভিত্তিতে, সবসময়ই পরিমাপ হবে অ-নেতিবাচক।
সুতরাং উপরের আলোচনার ভিত্তিতে আমরা এই সিদ্ধান্তে আসতে পারি যে 'রোলে'র উপপাদ্য অনুযায়ী সবসময়ই একটি বিন্দু থাকবে যেখানে ডায়নামিক চাপ সবসময়ই সর্বোচ্চ হবে।
অন্যকথায়, গতি বাড়ার সাথে সাথে ডায়নামিক চাপের পরিবর্তনের মান বায়ুর ঘনত্ব বাড়ার সাথে সাথে ডায়নামিক চাপের মানের পরিবর্তনেেের চেয়ে সবসময় বেশি।ম্যাক্স কিউ তে পৌছার পর ঘটে এর উল্টো। তখন বায়ুর ঘনত্ব কমার সাথে সাথে এর মান কমতে থাকে। কমতে কমতে শুন্য ঘনত্বে ম্যাক্স কিউ এর মান শূন্যে পৌছায়।
ধরা যাক একটি সাধারণ স্পেস শাটল 
উৎক্ষেপণেেের সময় ০.৩২ ম্যাক্স কিউ মান হয় বায়ুমন্ডলের প্রায় ১১ কি.মি (৩৫,০০০ ফিট) উচ্চতায়।
স্পেস শাটলের তিনটি মূল ইঞ্জিনকে পুনরায় থ্রোটল করা হয় তাদের মূল ধাক্কার ৬০-৭০% হারে;(পেলোডের উপর নির্ভরশীল) যখন ডায়নামিক চাপ সবচেয়ে বেশি ম্যাক্স কিউ তে পৌছায়।<.
একটি সাধারণ এপোলো উতক্ষেপনের সময় ম্যক্স কিউ (০.৩ এটমস্ফিয়ার এর উপর) ঘটে তাও ১৩ থেকে ১৪ কিমি উচুতে (৪৩,০০০-৪৫,০০০ ফিট)।<.
স্পেস এক্স ফ্যালকন নয় মিশনেও প্রায় একই মান পাওয়া গেছে।
ম্যাক্স কিউ এর বিন্দু হচ্ছে সবচেয়ে উচু মাইলফলক রকেট নিক্ষেপের সময় যেখানে একটি এয়ারফ্রেম তার সর্বোচ্চ যান্ত্রিক স্ট্রেস এ পৌছায়। 
প্রেন্ডেল গ্লুয়ার্ট সিংগুলারিটি
আদর্শ গ্যাস সূত্র
দিনকরন (শ্রীলঙ্কা)

থিনাকরণ শ্রীলঙ্কার একটি তামিল দৈনিক পত্রিকা। এর প্রকাশক অ্যাসোসিয়েটেড নিউজপেপার্স অব সিলন লিমিটেড। এর ভগিনী প্রকাশনা "সানডে অবজার্ভার", "সিলুমিনা", "দিনামিনা" এবং "ডেইলি নিউজ"। দৈনিক পত্রিকাটির সঞ্চলন ৫০,০০০ এবং এর রবিবার সংস্করণ "থিনাকরণ বর্মণজারির" প্রচলন ৭০,০০০।
জিম পথক্যারি

জেমস এডওয়ার্ড পথক্যারি (; জন্ম: ৬ ডিসেম্বর, ১৯৩৩ - মৃত্যু: ১১ মে, ২০১৬) কেপ প্রদেশের কেপ টাউন এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬০ সালে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন জিমি পথক্যারি।
১৯৫৪-৫৫ মৌসুম থেকে ১৯৬৪-৬৫ মৌসুম পর্যন্ত জিম পথক্যারি’র প্রথম-শ্রেণীর খেলোয়াড়ী জীবন চলমান ছিল। মজবুত গড়নের ডানহাতি ফাস্ট মিডিয়াম বোলার ছিলেন জিম পথক্যারি। পিচের উভয়দিকেই বলকে সুইং করানোয় দক্ষতা অর্জন করেন।
১৬ বছর বয়সে তিনি তার শুরুরদিকের প্রতিশ্রুতিশীলতার স্বাক্ষর রাখেন। ১৯৫০-৫১ মৌসুমে কেপ টাউনে সীপয়েন্ট ক্লাবের সদস্যরূপে ল্যান্সডনের বিপক্ষে খেলায় ২০ উইকেটের সবকটিই করায়ত্ত্ব করেন। প্রথম ইনিংসে ১০/১৮ ও দ্বিতীয় ইনিংসে ১০/৩৬ পান তিনি। নিচেরসারিতে ডানহাতে কার্যকর ব্যাটসম্যান হিসেবে পূর্ণাঙ্গতা আনয়ণের প্রচেষ্টা চালান ও ডানহাতে মিডিয়াম পেস বোলিং করতেন। দক্ষিণ আফ্রিকার ঘরোয়া ক্রিকেটে ওয়েস্টার্ন প্রভিন্সের সদস্যরূপে বেশ কয়েক মৌসুম খেললেও উল্লেখযোগ্য তেমন সফলতার স্বাক্ষর রাখতে পারেননি। তবে, ১৯৫৯-৬০ মৌসুমে ১৪ গড়ে ২৫ উইকেট পেয়েছিলেন তিনি। ফলশ্রুতিতে, ১৯৬০ সালে ইংল্যান্ড গমনার্থে দক্ষিণ আফ্রিকা দলের সদস্যরূপে অন্তর্ভুক্ত করা হয়।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন জিম পথক্যারি। সবগুলো টেস্টই ইংল্যান্ডের বিপক্ষে খেলেছিলেন তিনি। ৭ জুলাই, ১৯৬০ তারিখে নটিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৮ আগস্ট, ১৯৬০ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।
অংশগ্রহণকৃত তিন টেস্টে নয় উইকেট পান। সব মিলিয়ে ঐ সফরে মাত্র ৫৩ উইকেট পেয়েছিলেন তিনি। দক্ষিণ আফ্রিকা দলের অধিকাংশ সদস্যের ন্যায় এ সফরটি তার জন্যেও বেশ হতাশাদায়ক ছিল। দলটি তুলনামূলকভাবে দূর্বলমানের ছিল। প্রথম দুই টেস্ট প্রতিদ্বন্দ্বিতাবিহীন ছিল। তদুপরি ফাস্ট বোলার জিওফ গ্রিফিনকে বেশ কয়েকবার বল ঢিল ছুঁড়ে মারার দায়ে অভিযোগ তোলা হয়। এরফলে, উদ্বোধনী বোলার নীল অ্যাডককের সাথে শূন্যতা পূরণ তাকে নিয়ে আসা হয় ও শেষ তিন টেস্টে বোলিং করেন। ট্রেন্ট ব্রিজে নিজস্ব প্রথম টেস্টে কোন উইকেটের সন্ধান পাননি তিনি।
তবে, ওল্ড ট্রাফোর্ডে ড্র হওয়া টেস্টে পাঁচ উইকেটের সন্ধান পেয়েছিলেন তিনি। প্রথম ইনিংসে তিনি চার উইকেট ও অ্যাডকক ছয় উইকেট নিয়ে স্বাগতিক দলকে মাত্র ১৫৫ রানে গুটিয়ে দেন। কিন্তু, দক্ষিণ আফ্রিকা দল ২৬৪ রানে এগিয়ে থেকেও জয়লাভ করতে পারেনি। দ্বিতীয় ইনিংসে তিনি কোন উইকেট পাননি। জিওফ পুলার ও কলিন কাউড্রে ২৯০ রানের উদ্বোধনী জুটিতে করেছিলেন।
এরপর আর তাকে কোন টেস্টে অংশগ্রহণ করতে দেখা যায়নি। ১৯৬৪-৬৫ মৌসুম পর্যন্ত প্রথম-শ্রেণীর ক্রিকেটে অংশ নিয়েছিলেন তিনি।
১১ মে, ২০১৬ তারিখে ৮২ বছর বয়সে কেপ টাউনের সানিংডেল এলাকায় জিম পথক্যারি’র দেহাবসান ঘটে।
সিকিমের পতাকা

বর্তমানে ভারতের একটি রাজ্য হিসেবে সিকিমের কোন সরকারি পতাকা নেই। তবে ১৯৭৫ সালে ভারতের একটি রাজ্যে পরিণত হওয়ার আগ পর্যন্ত স্বাধীন সিকিম রাজ্যের একটি নিজস্ব জাতীয় পতাকা ছিল।
সিকিম রাজ্য তার ইতিহাসের বিভিন্ন সময়ে বিভিন্ন পতাকা ব্যবহার করেছিল। তবে প্রতিটি পতাকার কেন্দ্রীয় উপাদান হিসাবে ছিল গাঙ্ক্যিল দিয়ে একটি বৌদ্ধ 'খোর্লো' (প্রার্থনা চক্র)।
১৯৬৭ অবধি পূর্ববর্তী পতাকাটির খোর্লোটিকে ঘিরে একটি কল্পিত সীমান্ত সহ ধর্মীয় চিত্রগ্রহগুলির সাথে একটি অত্যন্ত জটিল নকশা ছিল।
জটিল পতাকাটির অনুকরণে অন্য পতাকা তৈরি করতে অসুবিধা হওয়ার কারণে ১৯৬৭ সালে আরও সাধারণ নকশা গৃহীত হয়েছিল। পতাকাটির চারদিকের সীমানাটি পরিপূর্ণ লাল করে এর অভ্যন্তরস্থ নকশাচিত্রগুলো সরানো হয়েছিল এবং কেন্দ্রের চক্রটি নতুনভাবে নকশা করা হয়েছিল।
১৯৭৫ সালে সিকিম রাজ্যের রাজতন্ত্র বিলুপ্তির মাধ্যমে তা একটি প্রদেশ হিসেবে ভারত প্রজাতন্ত্রে অন্তর্ভুক্ত হওয়ার সাথে সাথে পতাকাটি তার সরকারি মর্যাদা হারিয়ে ফেলে।
অর্থাৎ, বর্তমানে ভারতের অংশ হিসেবে সিকিমের কোন সরকার স্বীকৃত পতাকা নেই।
সিকিম সরকার একটি ব্যানার দ্বারা প্রতিনিধিত্ব করতে পারে। ব্যানারটিতে একটি সাদা পটভূমিতে রাজ্যের প্রতীক চিত্রিত হয়।
আনসু হ্রদ

আনসু হ্রদ (বিকল্প বানান আনসূ হ্রদ) পাকিস্তানের খাইবার পাখতুনখোয়া প্রদেশের মানশেরা জেলার কাঘন উপত্যকায় চোখ আকৃতির একটি হ্রদ। এটি সমুদ্র পৃষ্ঠ থেকে উচ্চতায় অবস্থিত এবং এটিকে হিমালয় পরিসরের অন্যতম সর্বোচ্চ হ্রদ হিসেবে বিবেচনা করা হয়। হ্রদটি মালিকা পর্বতের নিকটে অবস্থিত, যা কাগহান উপত্যকার সর্বোচ্চ পর্বত। এটির অশ্রুবিন্দু আকৃতির কারণে হ্রদের নামকরণ করা হয়, উর্দু শব্দ "আনসু" অর্থ "অশ্রুবিন্দু"। বলা হয়ে থাকে, ১৯৯৩ সালে পাকিস্তান বিমান বাহিনীর পাইলট কর্তৃক হ্রদটি আবিষ্কৃত হয় যারা অপেক্ষাকৃত কম উচ্চতায় এলাকাটির উপর উড়ছিল।
দ্য সানডে টাইমস (শ্রীলঙ্কা)

প্রথম "টাইমস" পত্রিকা, "সিলন টাইমস" ১৮৪৬ সালে প্রতিষ্ঠিত হয়েছিল। ১৩১ বছর ধরে বিদ্যমান টাইমস অফ সিলন লিমিটেডকে ১৯৭৭ সালে শ্রীলঙ্কা সরকার গ্রহণ করেছিল। ডি আর উইজেওয়ার্ডেনার পুত্র এবং উইজিয়া নিউজপেপারস লিমিটেডের চেয়ারম্যান রঞ্জিত উইজওয়ার্ডেনা ১৯৮৬ সালে তিরস্কারের অধীনে থাকা সংস্থাটি কিনেছিলেন। পরে ১৯৯১ সালে "সানডে টাইমস" পত্রিকাটি চালু হয়েছিল।
শ্রীনিধি শেট্টি

শ্রীনিধি শেট্টি (জন্ম: ২১ অক্টোবর ১৯৯২) একজন ভারতীয় মডেল, অভিনেত্রী এবং সুন্দরী প্রতিযোগিতার শিরোনামধারক। তিনি মিস ডিভা - ২০১৬ প্রতিযোগিতায় মিস ডিভা সুপ্রান্যাশনাল ২০১৬ হিসাবে মুকুট অর্জন করেছিলেন এবং পরে মিস সুপ্রান্যাশনাল ২০১৬-তে ভারতের প্রতিনিধিত্ব করে জয়লাভ করেছিলেন। তিনি এই খেতাব অর্জনকারী দ্বিতীয় ভারতীয় প্রতিনিধি। তিনি কন্নড় এবং তামিল চলচ্চিত্রে অভিনয় করেছেন।
শ্রীনিধি রমেশ শেট্টি ১৯৯২ সালের ২১ অক্টোবর একটি তুলুভাষী পরিবারে জন্মগ্রহণ করেছিলেন। তার বাবা-মা উভয়ই ভারতের কর্ণাটক রাজ্যের অধিবাসী। তার বাবা রমেশ শেঠি শহরের মুলকি এবং তার মা কুশালা কিন্নিগলির থাকিপাদি গুথু থেকে এসেছেন। তিনি শ্রী নারায়ণ গুরু ইংলিশ মিডিয়াম স্কুলে অধ্যয়ন করেছেন এবং তারপরে সেন্ট অ্যালোসিয়াস প্রি-ইউনিভার্সিটি কলেজে প্রাক-বিশ্ববিদ্যালয় কোর্স করেছেন। তিনি বেঙ্গালুরুর জৈন বিশ্ববিদ্যালয় থেকে বৈদ্যুতিক প্রকৌশল বিষয়ে স্নাতক (সম্মান) ডিগ্রি লাভ করেন।
২০১২ সালে শ্রীনিধি ক্লিন অ্যান্ড ক্লিয়ার নিবেদিত ফ্রেশ ফেস প্রতিযোগিতায় অংশ নিয়েছিল, যেখানে তিনি শীর্ষ পাঁচ-চূড়ান্ত প্রতিযোগীদের মধ্যে ছিলেন। পরে ২০১৫ সালে তিনি মানাপ্পুরাম মিস সাউথ ইন্ডিয়ায় অংশ নিয়েছিলেন এবং মিস কর্ণাটক ও মিস বিউটিফুল স্মাইল খেতাব অর্জন করেছিলেন, এবং পরে মানাপ্পুরাম মিস কুইন অব ইন্ডিয়ায় অংশ নিয়েছিলেন, যেখানে তিনি প্রথম রানার-আপ হিসাবে নির্বাচিত হয়ে মিস কনজেনিয়ালিটির খেতাব লাভ করেছিলেন। অ্যাকেনচার কোম্পানিতে কর্মরত অবস্থায় তিনি মডেল হিসাবেও কাজ করেছিলেন।
২০১৬ সালে তিনি ২০১৬ মিস ডিভা সুন্দরী প্রতিযোগিতায় অংশ নিয়েছিলেন, যেখানে তিনি চূড়ান্ত প্রতিযোগী হিসাবে নির্বাচিত হয়েছিলেন এবং মিস সুপ্রান্যাশনাল ইন্ডিয়া ২০১৬ খেতাব অর্জন করেছিলেন। তিনি তার হাসি, শরীর এবং উজ্জ্বল মুখের জন্য তিনটি উপনামও জিতেছিলেন। তিনি মিস সুপ্রান্যাশনাল ২০১৬-তে ভারতের প্রতিনিধিত্ব করতে গিয়েছিলেন। ২০১৬ সালের ২ ডিসেম্বর পোল্যান্ডের ক্রাইনিকা-জেড্রজে পৌর ক্রীড়া ও বিনোদন কেন্দ্রে তার পূর্বসূরি প্যারাগুয়ের স্টেফানিয়া স্টেগম্যান কর্তৃক তিনি মিস সুপ্রান্যাশনাল ২০১৬-এর মুকুট পেয়েছিলেন। এছাড়াও তিনি মিস সুপার সুপ্রান্যাশনাল এশিয়া এবং ওশেনিয়া ২০১৬-এর খেতাবও জিতেছিলেন।
মিস সুপ্রান্যাশনাল ২০১৬ হিসাবে তার রাজত্বকালে শ্রীনিধি সংযুক্ত আরব আমিরাত, ফ্রান্স, জাপান, সিঙ্গাপুর, থাইল্যান্ড, স্লোভাকিয়া সহ পোল্যান্ড এবং ভারত জুড়ে অসংখ্য ভ্রমণ করেছিলেন।
মিস সুপ্রান্যাশনালে জয় লাভেরর পরে শ্রীনিধি চলচ্চিত্রে অভিনয়ের জন্য প্রস্তাব পেতে শুরু করেন। তিনি ২০১৮ সালে পর্যায়কালীন মারপিটধর্মী চলচ্চিত্র ""-এর মাধ্যমে তিনি অভিনয়ে আত্মপ্রকাশ করেছিলেন। প্রশান্ত নীল পরিচালিত চলচ্চিত্রটি তখনকার কন্নড় সিনেমার সর্বোচ্চ বাজেটের চলচ্চিত্র ছিল। ছবিটির সিক্যুয়েল -তে তাকে বিশেষ ভূমিকায় দেখা যাবে। তিনি বিক্রমের সাথে তামিল চলচ্চিত্র "কোবরা"-তে অভিনয় করেছেন।
আবদুল হামিদ (ধারাভাষ্যকার)

আবদুল হামিদ (২১ সেপ্টেম্বর ১৯৩৫ - ৪ অগাস্ট ২০১২) ছিলেন একজন বাংলাদেশি ক্রীড়া ব্যক্তিত্ব, ক্রীড়া ধারাভাষ্যকার ও সাংবাদিক। তিনি বাংলাদেশে বাংলায় ক্রীড়া ধারাভাষ্যের পথিকৃৎ। ক্রীড়ায় বিশেষ অবদানের জন্য তিনি ১৯৭৯ সালে জাতীয় ক্রীড়া পুরস্কার এবং ক্রীড়া বিষয়ক সাংবাদিকতায় অবদানের জন্য ২০০৩ সালে একুশে পদক লাভ করেন।
আবদুল হামিদ ১৯৩৫ সালের ২১ সেপ্টেম্বর তৎকালীন ব্রিটিশ ভারতের নদীয়ার নবদ্বীপ গ্রামে জন্মগ্রহণ করেন। ১৯৪৭ সালে ভারত বিভাজনের পর ১৯৫১ সালে পরিবারের সাথে ঢাকা চলে আসেন। তার পিতার নাম আবদুর রব ও মাতা বেলেজান বিবি। এই দম্পতির তিনি পঞ্চম সন্তান ছিলেন। বর্ধমান টাউন স্কুলে অষ্টম শ্রেণী পর্যন্ত পড়ার পর ১৯৫১ সালে ঢাকার গেন্ডারিয়া উচ্চ বিদ্যালয়ে নবম শ্রেণীতে ভর্তি হন। ১৯৫৩ সালে ঢাকার এ বিদ্যালয় থেকে মাধ্যমিক এবং পরে তৎকালীন জগন্নাথ কলেজ থেকে উচ্চ শিক্ষা অর্জন করেন।
আবদুল হামিদ ছাত্রাবস্থাতেই বিভিন্ন খেলাধুলায় অংশ নেন। ঢাকায় আসার পর "ইস্ট এন্ড ক্লাবে" যোগদান করে দ্বিতীয় বিভাগ ফুটবল লীগে খেলা শুরু করেন। ১৯৫২ সালে তিনি দলটির অধিনায়ক ছিলেন ও এসময় ক্লাবটি প্রথম বিভাগে উন্নীত হয়। একই সময়ে ঢাকা ওয়ান্ডারার্স, ইস্পাহানি ক্লাব ও আজাদ স্পোর্টিং ক্লাবে ফুটবল খেলেছেন। পূর্ব পাকিস্তান সাদা দলে ১৯৫৫-৫৭ সাল পর্যন্ত ফুটবল খেলেছেন। ঢাকায় জাতীয় ফুটবল চ্যম্পিয়নশীপের সময় তিনি এ দলের অন্যতম গোলরক্ষক ছিলেন। ১৯৫৯ সালে ঢাকা ওয়ান্ডারার্সের হয়ে আগা খান গোল্ডকাপে অংশ নেন।
জগন্নাথ কলেজের শিক্ষার্থী থাকাকালে তিনি প্রথম বিভাগ ক্রিকেট লীগে অংশ নেন। ইস্ট এন্ড ক্লাবের হয়ে ১৯৫৫-৫৬ এবং ১৯৫৮-৫৯ মৌসুমে প্রথম বিভাগ ভলিবল লীগেও অংশ নেন। পরে খেলোয়াড়ী জীবন থেকে অবসর নিয়ে রেফারি ও ক্রীড়া সংগঠক হিসেবে দায়িত্ব পালন শুরু করেন। ১৯৬০-এর দশকে পাকিস্তান ভলিবল ফেডারেশনের যুগ্ম সম্পাদক নির্বাচিত হন। ১৯৭০ সালে ব্যাংককে অনুষ্ঠিত এশিয়ান গেমসে ভলিবলের রেফারি এবং পাকিস্তান ভলিবল দলের ম্যানাজার হিসেবে দায়িত্ব পালন করেন।
১৯৭৬-৮৩ সাল পর্যন্ত তিনি বাংলাদেশ ভলিবল ফেডারেশনের সাধারণ সম্পাদক হিসেবে দায়িত্ব পালন করেন। এছাড়া দুই দফা তিনি এশীয় ভলিবল কনফেডারেশনের পরিচালক ছিলেন। ১৯৬০-এর দশকে পাকিস্তান বেতারে ক্রিকেট ধারাভাষ্য ইংরেজি দেওয়া হত এবং মাঝে পাঁচ মিনিটের জন্য বাংলা এবং উর্দুতে ধারাভাষ্য প্রচার করা হত। হামিদ বাংলা ধারাভাষ্যটি দিতেন। একইসাথে তিনি অন্যান্য খেলায়ও বাংলাতে ধারাভাষ্য দেওয়া শুরু করেন। ১৯৭১ সালে বাংলাদেশ স্বাধীনতা লাভের পর তিনি বেতার ও টেলিভিশনে বাংলাতে পূর্ণাঙ্গ ধারাভাষ্য দেওয়া শুরু করেন।
হামিদ তৎকালীন বিভিন্ন দৈনিকে ক্রীড়া বিষয়ক সংবাদ ও কলাম লিখেছেন। চ্যানেল আইতে তিনি ক্রীড়া বিষয়ক অনুষ্ঠান ‘আই স্পোর্টস’ ও বাংলাদেশ টেলিভিশনে ম্যাগাজিন অনুষ্ঠান ‘স্বনামধন্য’ উপস্থাপনা করেছেন। মৃত্যুর পূর্ব পর্যন্ত তিনি দৈনিক আমাদের সময় পত্রিকার ক্রীড়া বিভাগের প্রধান ছিলেন।
আবদুল হামিদ ব্যক্তিগত জীবনে সাহেরা হামিদের সাথে বিবাহ বন্ধনে আবদ্ধ হন। এই দম্পতি এক পুত্র ও এক কন্যা রয়েছে। আবদুল হামিদ ২০১২ সালের ৪ আগস্ট ৭৬ বছর বয়সে চিকিৎসাধীন অবস্থায় ঢাকার ইউনাইটেড হাসপাতালে মৃত্যুবরণ করেন।
হাইওয়ে ১ (অস্ট্রেলিয়া)

অস্ট্রেলিয়ার হাইওয়ে ১ হ'ল হাইওয়েগুলির একটি নেটওয়ার্ক, যা দেশকে প্রদক্ষিণ করে মূল ভূখণ্ডের সমস্ত রাজ্যের রাজধানীক যুক্ত করে। প্রায় ১৪,৫০০ কিলোমিটার (৯,০০০ মাইল) দীর্ঘ এই মহাসড়কটি ট্রান্স-সাইবেরিয়ান হাইওয়ে (১১,০০০ কিলোমিটার বা ৬,৮০০ মাইল) এবং ট্রান্স-কানাডা হাইওয়েকে (৮,০৩০ কিমি বা ৪,৯৯০ মাইল) ছাড়িয়ে বিশ্বের দীর্ঘতম জাতীয় হাইওয়ে বা মহাসড়ক। হাইওয়ে নেটওয়ার্কের একটি অংশে প্রতিদিন দশ মিলিয়নেরও বেশি লোক যাত্রা করে।
১৯৫৫ সালে গৃহীত জাতীয় পথ সংখ্যাকরণ ব্যবস্থার অংশ হিসাবে হাইওয়ে ১ তৈরি করা হয়। এই রুট বা পথটি রাজ্য এবং স্থানীয় রাস্তা এবং ট্র্যাকগুলির বিদ্যমান নেটওয়ার্ক থেকে সংকলিত হয়। হাইওয়ে ১ হ'ল একমাত্র পথ, যেটি উত্তরের অঞ্চল'সহ অস্ট্রেলিয়ার সমস্ত রাজ্য জুড়ে পৌঁছনোর একমাত্র পথ। অন্যান্য জাতীয় রুটের অনেকগুলি হাইওয়ে ১ এর শাখা প্রশাখা।
মূল হাইওয়ে ১ স্কিমের অধীনে, প্রধান রুটের সমান্তরালভাবে চলতে থাকা কয়েকটি বড় ট্র্যাফিক রুটকে জাতীয় রুট বিকল্প ১ হিসাবে মনোনীত করা হয়। এই রুটের নামগুলি বেশিরভাগই রাজ্য রুট উপাধি দ্বারা পরিবর্তন করা হয় বা বিভাগটি কোন রাজ্যে রয়েছে তার উপর নির্ভর করে একটি আলফা-সংখ্যাগত রুট উপাধি দ্বারা প্রতিস্থাপন করা হয়। বিকল্প ১ উপাধির উদাহরণ হ'ল ড্যান্ডেনং থেকে ভিক্টোরিয়ার দক্ষিণ মেলবোর্ন পর্যন্ত বিস্তৃত পুরাতন প্রিন্সস হাইওয়ে।
শিবানন্দ আশ্রম

শিবানন্দ আশ্রম বা ডিভাইন লাইফ সোসাইটি (ডিএলএস) একটি হিন্দু-ধর্মীয় প্রতিষ্ঠান এবং আশ্রম, যা স্বামী শিবানন্দ স্বরস্বতী’র দ্বারা ১৯৩৬ সালে প্রতিষ্ঠিত হয়েছে। এটি সদরদপ্তর মুনি কি রেতি, হৃষিকেশ, ভারতে আবস্থিত। এখন সারাবিশ্বে এটির কেন্দ্র প্রতিষ্ঠিত হয়েছে। প্রধান কার্যালয় হৃষিকেশেও স্থাপিত হচ্ছে। স্বামী শিবানন্দের শিষ্যরাও স্বাধীনভাবে প্রতিষ্ঠান বিভিন্ন জায়গায় গড়ে তুলছে। যেমন- মরিশাস, আমেরিকা, অস্ট্রেলিয়া, কানাডা, মালেয়েশিয়া, দক্ষিণ আফ্রিকা, দক্ষিণ আমেরিকা এবং ইউরোপ প্রভৃতি জায়গায়। 
নিম্নলিখিত উপায়গুলোর মাধ্যমে এই সংগঠন আধ্যাত্মিক জ্ঞান প্রচার করে:
১৯৩৬ সালে একটি তীর্থযাত্রা থেকে ফেরার পর, স্বামী শিবানন্দ হৃষিকেশে গঙ্গা নদীর ধারে একটি পুরাতন কুটীরে বাস করতে শুরু করেন। তার দলের অন্যান্য শিষ্যগণও কঠিন পরিস্থিতিতে তার সাথে থাকার জন্য ইচ্ছা পোষণ করেন। অবশেষে একসময় তিনি মানবজাতির সেবা করার উদ্দেশ্যে "ডিভাইন লাইফ সোসাইটি" প্রতিষ্ঠা করেন। তেহরি গাড়োয়ালের রাজা "শিবানন্দ আশ্রম" প্রতিষ্ঠার জন্য তাকে কিছু জমি দান করেন। চিদানন্দ সরস্বতী এই সোসাইটির প্রেসিডেন্ট হিসেবে আগস্ট ১৯৬৩ থেকে ২৮ আগস্ট ২০০৮ পর্যন্ত দায়িত্ব পালন করেন। আবার, কৃষ্ণনন্দ সরস্বতী হৃষিকেশে এই সোসাইটির সাধারণ সম্পাদক হিসেবে ১৯৫৮ থেকে ২০০১ সাল পর্যন্ত দায়িত্ব পালন করেন।
শিবানন্দ নৈতিক ও আধ্যাত্মিক কারণে কঠোর ল্যাকটো-ভেজিটেরিয়ান। তার ডিভাইন লাইফ সোসাইটি এইভাবে নিরামিষ খাবারের পক্ষে।
ডিভাইন লাইফ সোসাইটির কেন্দ্রগুলো অস্ট্রেলিয়া, মালয়েশিয়া, দক্ষিণ আফ্রিকা, ত্রিনিদাদ ও টোবাগো, কানাডা প্রভৃতি দেশে প্রতিষ্ঠিত হয়েছে।
হানক

হানক (কোরীয় ভাষায় : 한옥) হল কোরিয়ার প্রাচীন ঐতিহ্যগত গৃহ। ১৪ শতাব্দীর দিকে কোরিয়ার জোসন রাজবংশের রাজত্বকালে প্রথম হানক তৈরি হয়। এইটি হল কোরিয়ার প্রাচীন স্থাপত্যের ইতিহাসের এক অন্যতম অংশ। কাঠের তৈরি হানক খুব সাধারণ কিন্তু অনন্য শৈলী এবং পরিবেশবান্ধব। কোরিয়ার স্থাপত্যের ইতিহাস অনুসারে হানক তৈরির সঙ্গে তার পার্শ্ববর্তী পরিবেশ , বিশেষ করে হানকের অবস্থান ও ঋতুর এক গভীর সম্পর্ক রয়েছে। হানকের অভ্যন্তরের অংশও এই বিষয়গুলির ওপরে নির্ভর করে তৈরি করা হয়ে থাকে। হানক তৈরির এই প্রধান বৈশিষ্ট্যকে "বেসানইমসু" (কোরীয় ভাষায় :배산임수) বলা হয়ে থাকে, যার অর্থ হল একটি আদর্শ বাড়ি তৈরি হয় এমন জায়গায় যার পিছন দিকে পাহাড় ও সামনের দিকে নদী আছে।
নব্য প্রস্তর যুগে কোরিয়ার মানুষ ডোঙ্গা আকৃতির কুটির এ থাকতো। পরবর্তী সময়ে তারা কাঠের কড়িবরগা ও স্তম্ভ বানিয়ে খড়ের ছাউনি দেওয়া ঘর বানায়। এই ভাবে প্রথম হানক তৈরি শুরু হয়। লৌহ যুগে খড়ের পরিবর্তে পোড়া মাটির টালি দিয়ে ছাউনি তৈরি হয় যা বর্তমান সময়ের হানকে দেখা যায়। অনেক ঐতিহাসিকের মতে জাপানের অধীনে থাকাকালীন কোরিয়ার গুরুত্বপূর্ণ গৃহ গুলি পুনরুদ্ধারের জন্যে "হানক" শব্দটি প্রথম ব্যবহৃত হয়।
হানক তৈরির প্রধান উপকরণ হিসাবে মাটি, কাঠ ও পাথর ব্যবহৃত হয় যা পরিবেশবান্ধব ও দূষণমুক্ত। হানকের ছাদ তৈরি হয় পোড়া মাটির টালি দিয়ে এবং ছাদের কোনগুলি হয় বাঁকা আকৃতির।
হানকের পরিবেশবান্ধব হওয়ার নানা বৈশিষ্ট্য, এর বাহ্যিক ও আভ্যন্তরীণ গঠন থেকে শুরু করে উপকরণেও দেখা যায়। হানক তৈরির অন্যতম বৈশিষ্ট্য হল কোরিয়ার ঋতুর কথা মাথায় রেখে হিমশীতল শীতের জন্য বিশেষ পদ্ধতিতে ঘরের মেঝেতে ঘর গরম করার একটি ব্যবস্থা থাকে এবং উষ্ণ গরমের জন্য জানালা ও দরজায় বিশেষ ভাবে তৈরি কোরিয়ার ঐতিহ্যগত কাগজ "হানজি" (কোরীয় ভাষায় : 한지) লাগানো হয় যাতে গরম হাওয়া ও সূর্যের তাপ ভিতরে প্রবেশ করতে না পারে। হানকের স্তম্ভগুলি ("দেদুলবো )" মাটির নীচের পরিবর্তে হানকের প্রত্যেকটি কোণের পাথরের মধ্যে কৃত্রিম ভাবে লাগানো হয় যাতে ভূমিকম্পের সময় হানকের ক্ষতি না হয়।
কোরিয়ার অঞ্চল ভেদে হানকের গঠন আকৃতির পার্থক্য দেখা যায়। কোরিয়ার দক্ষিণ দিকে অতিরিক্ত গরমের কারণে হানকের আকৃতি সোজা একটি রেখা বা ইংরেজি 1 এর মত দেখতে হয়। অন্যদিকে উত্তর দিকে হিমশীতল আবহাওয়া থেকে রক্ষার জন্য হানকের আকৃতি একটি বাক্স বা কোরীয় অক্ষর 'ㅁ' এর মত হয় , চারিদিক দিয়ে ঘর এবং মাঝখানে ফাঁকা যেখানে দিনের বেলায় সূর্যের আলো প্রবেশ করতে পারে ও ঘরগুলি সমান ভাবে উষ্ণতা পেতে পারে। কোরিয়ার মধ্যবর্তী অঞ্চলগুলোতে উত্তর ও দক্ষিণ অংশের হানকের আকৃতির একটি মিশ্র আকৃতি দেখা যায় , যা অনেকটা ইংরেজি অক্ষর 'L'  বা কোরীয় অক্ষর 'ㄱ' এর মত দেখতে হয়।
কাঠের তৈরি প্রাচীন এই হানক গুলি কোরিয়ার ইতিহাসের এক অতি আকর্ষণীয় দিককে তুলে ধরে। ১৯৭০ এ বহু হানক ভেঙে বড় বড় স্থাপত্য তৈরি হলেও এখনো কোরিয়ার কিছু জায়গায় হানক রয়েছে। যেমন - কোরিয়ার গিঅংজু গ্রাম (যা একটি UNESCO WORLD HERITAGE বা বিশ্ব ঐতিহাসিক স্থানের অন্তর্গত) , জনজু হানক গ্রাম এবং জেজু দ্বীপে এখনো হানক রয়েছে। বর্তমানে হানকের জনপ্রিয়তা অনেকটাই বৃদ্ধি পেয়েছে যার অন্যতম কারণ কোরিয়ার বিভিন্ন চলচ্চিত্রের ও টেলিভিশনের অনুষ্ঠানে এই সব হানকের ব্যবহার এবং পর্যটকদের আকর্ষণের জন্য সরকারের সহায়তায় হানকগুলি পুনরুদ্ধার করে সংরক্ষণ করে রাখা হয়েছে।
বনানী কবরস্থান

বনানী কবরস্থান হল ঢাকার বনানী এলাকায় অবস্থিত একটি বিখ্যাত কবরস্থান। এটি সরকার পরিচালিত ঢাকার আটটি কবরস্থানের একটি এবং প্রায় ২২,০০০ কবরের ধারণ ক্ষমতাসম্পন্ন এই কবরস্থানটি ঢাকা শহরের অন্যতম বৃহত্তম কবরস্থান। এটির আয়তন প্রায় ১০ একর এবং প্রতিদিন এখানে দুই থেকে তিনজন মানুষের কবর দেয়া হয়। বনানী কবরস্থানে সবচেয়ে গুরুত্বপূর্ণ কিছু উল্লেখযোগ্য বাংলাদেশির কবর রয়েছে, যেমন ১৫ ই আগস্ট ১৯৭৫ সালের অভ্যুত্থানে শিকার ব্যক্তিদের কবর রয়েছে এখানে। এছাড়া এই কবরস্থানের ভিতরে ছোট একটি মসজিদও রয়েছে।
কবরস্থানটি ১৯৭৩ সালে চালু করা হয়। প্রথমে ব্যক্তিগত হিসেবে তৈরি করা হলেও পরে বনানী পৌরসভা ও ১৯৮১ সালে ঢাকা সিটি কর্পোরেশন এই কবরস্থানটি পরিচালনার দায়িত্ব নেয়।
এই কবরস্থানে শায়িত কিছু উল্লেখযোগ্য ব্যক্তি হলেন:
বোম্বাই কা বাবু

বোম্বাই কা বাবু (; 'অর্থ' বোম্বের সম্মানিত পুরুষ) হচ্ছে ১৯৬০ সালে মুক্তিপ্রাপ্ত একটি হিন্দি চলচ্চিত্র। রাজ খোসলা পরিচালিত এই চলচ্চিত্রটিতে নায়ক-নায়িকা ছিলেন দেব আনন্দ এবং সুচিত্রা সেন। চলচ্চিত্রটির কাহিনীকার ছিলেন রাজিন্দার সিং বেদী। চলচ্চিত্রটি ছিলো রোমাঞ্চ ঘরানার। তবে অবাক করার বিষয় ছিলো যে চলচ্চিত্রটির কাহিনী ছিলো এক ধরনের অজাচার প্রেম নিয়ে (সৎ ভাইবোনের প্রেম)। এই অবাক করা ব্যাপার ছাড়াও চলচ্চিত্রটির কাহিনী ও হেনরির ছোটো গল্প 'এ ডাবল ডাইড ডিসিভার' থেকে অনুপ্রাণিত ছিলো। ১৯৭৪ সালের 'জমির' (অমিতাভ বচ্চন অভিনীত) চলচ্চিত্রের কাহিনী অনেকটা এই 'বোম্বাই কা বাবু'র মতো।
এই চলচ্চিত্রটির সঙ্গীত পরিচালক ছিলেন শচীন দেব বর্মণ, তার সুরারোপ করা গান "চাল রি সজনী, আব কিয়া ছোচে" এবং "দিওয়ানা মাস্তানা হুয়া দিল", প্রথমটি মুকেশ এবং পরেরটি মোহাম্মাদ রফি এবং আশা ভোঁসলের গাওয়া গান, দুটিই তুমুল জনপ্রিয়তা পেয়েছিলো।
বাবু এবং মালিক দুটি অবিচ্ছেদ্য বন্ধু যারা ভারতের একটি ছোট্ট শহরে থাকেন একদিন, তারা সিদ্ধান্ত নিয়েছে যে কোনও খালি খেলে এবং কিছু চুরি করে তবে ধরা পড়ে। মালিকের বাবা জামিনে বের হয়ে এসে তার জন্য জামিন হিসাবে দাঁড়াল, বাবু এর তেমন কারও নেই এবং কিশোর কেন্দ্রে এসে শেষ করলেন। যখন দু'টি বড় হয়, মালিক একজন পুলিশ পরিদর্শক হন, যখন বাবু অপরাধ করে এবং কারাগারে বন্দী হন। যখন তিনি কারাগার থেকে মুক্তি পেয়েছেন, তখন তিনি তার দোষী-সহ অপরাধী বালির সাথে দেখা করতে যান এবং তারা একসাথে পরবর্তী উত্তরাধিকার পরিকল্পনা শুরু করেন। মালিক বাবুর সাথে দেখা করেন এবং তাকে তার পথ সোজা করার জন্য বলেন। কিন্তু বাবু এরই মধ্যে এটি চেষ্টা করেছিলেন এবং তার মালিকের স্ত্রীর একটি নেকলেস চুরির অভিযোগে মিথ্যা অভিযোগের অবসান ঘটলেন। তবুও, বাবু বালিকে জানিয়ে দেন যে তিনি কোনও অপরাধে অংশ নেবেন না। এরপরে, বালি এবং তার লোকদের গ্রেপ্তার করা হয় এবং তারা বাবুকে তাদের উপর দোষারোপ করার জন্য দোষ দেয়। বালি জামিনে মুক্তি পেয়েছে। বাবু যখন তার সাথে দেখা করেন, তর্ক একটি লড়াইয়ের দিকে নিয়ে যায় এবং বালিকে হত্যা করা হয়। একজন ভীতু বাবু বোম্বে থেকে পালিয়ে উত্তর ভারতের জোগেন্দ্র নগরে অবতরণ করেন, সেখানে তাঁর এক ভক্ত নামে এক ব্যক্তির সাথে সাক্ষাত হয় যিনি তাকে শাহজি নামে এক ধনী ব্যক্তির একমাত্র উত্তরাধিকারী কুন্ডন বলে অভিহিত করতে বলেছিলেন। বাবু অস্বীকার করলে ভগত পুলিশকে অবহিত করার হুমকি দেয়। বাবু কুন্দন হয়ে শাহজি, তাঁর স্ত্রী রুকমণি এবং কন্যা মায়ার হৃদয়ে প্রবেশ করেছিলেন। ছোট কিস্তিতে বাবু ভগতকে পরিশোধ করার জন্য পর্যাপ্ত নগদ পান, তবে ভগত লোভী হন এবং বাবু চান যে সমস্ত নগদ ও গহনা চুরি করে পলাতক থাকুন। বাবু সদয় লোকদের কাছ থেকে চুরি করতে নারাজ। বিষয়টিকে আরও খারাপ করার জন্য, তিনি মায়ার প্রেমে পড়েছেন - দৃশ্যত তাঁর "বোন"। পাথর এবং শক্ত জায়গার মধ্যে ধরা পড়ে - বাবু যেভাবেই পদক্ষেপ নেয় না কেন - সে অবশ্যই নিজেকে ফাঁদে ফেলবে - কেবল ভগতের সাথেই নয়, তার নতুন পাওয়া পরিবারের পাশাপাশি পুলিশ - যারা এখন তার পথচলায় তপ্ত।
সঙ্গীতঃ শচীন দেব বর্মণ; গীতিঃ মজরুহ সুলতানপুরি।
দৈনিক দ্য ভয়েস

দৈনিক দ্য ভয়েস বার্মায় প্রকাশিত একটি সংবাদপত্র। আইন পরিবর্তনের কারণে, কাগজটি নিখরচায় প্রকাশ করা শুরু হয়েছিল ১ এপ্রিল ২০১৩ থেকে। "ভয়েস ডেইলি" ২০০৪ সাল থেকে প্রকাশিত প্রকাশিত হচ্ছে, এর আগে এটি "সাপ্তাহিক দ্য ভয়েস" নামে প্রকাশিত হত।
মমতাজ বেগম (চট্টগ্রামের রাজনীতিবিদ)

মমতাজ বেগম বাংলাদেশের চট্টগ্রাম জেলার রাজনীতিবিদ ও চট্টগ্রাম-১৩ আসনের সাবেক সংসদ সদস্য।
মমতাজ বেগম চট্টগ্রাম জেলায় জন্মগ্রহণ করেন। তার স্বামী বীর বিক্রম ও সাবেক মন্ত্রী কর্নেল অলি আহমেদ। তার দুই মেয়ে।
সপ্তম জাতীয় সংসদ নির্বাচনে নির্বাচিত অলি আহমেদ পদত্যাগ করে চট্টগ্রাম -১৪ প্রতিনিধিত্ব করার সিদ্ধান্ত নিলে সেপ্টেম্বর ১৯৯৬ সালের উপনির্বাচনে তিনি বাংলাদেশ জাতীয়তাবাদী দলের প্রার্থী হিসেবে চট্টগ্রাম-১৩ আসন থেকে সংসদ সদস্য নির্বাচিত হয়েছিলেন।
আফসার উদ্দিন আহমেদ

আফসার উদ্দিন আহমেদ বাংলাদেশের চট্টগ্রাম জেলার চন্দনাইশ উপজেলার রাজনীতিবিদ, মুক্তিযোদ্ধা, প্রকৌশলী ও চট্টগ্রাম-১৩ আসনের সাবেক সংসদ সদস্য। 
আফসার উদ্দিন আহমেদ চট্টগ্রাম জেলায় জন্মগ্রহণ করেন।
আফসার উদ্দিন আহমেদ বিজিসি ট্রাস্টের প্রতিষ্ঠাতা চেয়ারম্যান, মুক্তিযোদ্ধা ও প্রকৌশলী। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে চট্টগ্রাম-১৩ আসন থেকে সংসদ সদস্য নির্বাচিত হয়েছিলেন। তিনি বাংলাদেশ আওয়ামী লীগের চট্টগ্রাম মহানগরের সভাপতি ছিলেন।